**Ministru kabineta noteikumu projekta**

**“Grozījumi Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts paredz iestrādāt Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” tiesību normas atbilstoši Saeimā 2018.gada 12.aprīlī galīgajā lasījumā apstiprinātajiem grozījumiem Jaunuzņēmumu darbības atbalsta likumā (turpmāk – Likums), kas paredz paplašināt kvalificēta riska kapitāla investora definīciju un pilnveidot jaunuņēmuma kvalifikācijas prasības. Projekts paredz arī precizēt pieteikuma veidlapas, tādejādi mazinot administratīvo slogu piesakoties atbalsta programmām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2017.gada 19.decembrī Ministru kabinetā tika apstiprināts un 2017. gada 20.decembrī Saeimas Tautsaimniecības, agrārās, vides un reģionālās politikas komisijai (turpmāk – komisija) nodots likumprojekts „Grozījumi Jaunuzņēmumu darbības atbalsta likumā” (reģ.nr. 1101/Lp12) (turpmāk – likumprojekts), kas 2018.gada 12.aprīlī Saeimā tika atbalstīts galīgajā lasījumā. Noteikumu projekts “Grozījumi Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” (turpmāk – projekts) sagatavots, lai likumprojektā ietvertās tiesību normas iekļautu attiecīgajos Ministru kabineta noteikumos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Kopš Likuma un saistīto normatīvo aktu stāšanās spēkā atbalsta programmās ticis apstiprināts viens jaunuzņēmums, savukārt atbilstoši Likuma 5.panta pirmajai daļai ir tikuši apstiprināti divi kvalificēti riska kapitāla investori. Apstiprināto pieteikumu skaitu vienlaikus ietekmējusi riska kapitāla fondu ieviešanas kavēšanās, kas liedz jaunuzņemumiem saņemt riska kapitāla ieguldījumus, kas ir viens no svarīgākajiem priekšnosacījumiem dalībai atbalsta programmās. Diskusijā ar jaunuzņēmumu, riska kapitāla nozares ekspertiem, kā arī Latvijas Investīciju un attīstības aģentūru (turpmāk – LIAA) kā atbalsta programmu administrējošo iestādi tikušas konstatētas vairākas Likumā ietvertās normas, kuras neatbilst faktiskajai situācijai nozarē un liedz potenciālajiem atbalsta saņēmējiem pieteikties Likumā noteiktajām atbalsta programmām, līdz ar to izstrādāti grozījumi Likumā, kā arī sagatavots noteikumu projekts.**Pirmkārt**, noteikumu projekts paredz iestrādāt normas, kas saistītas ar agrīnas stadijas riska kapitāla ieguldījuma definīcijas paplašināšanu (attiecībā uz likuma 5.panta pirmās daļas papildināšanu). Ieguldījumi jaunuzņēmumos agrīnā stadijā tiek veikti ne vien uzņēmuma pamatkapitālā, bet arī piemērojot daļu emisijas uzcenojumu (*share premium*), kā arī investējot līdzekļus konvertējamā aizdevuma veidā *(Konvertējamais aizdevums ir kvazikapitāla ieguldījums, kurš līgumā noteiktā kārtībā paredz iespēju pret ieguldījumu īpašumā saņemt jaunuzņēmuma pamatkapitāla daļas (akcijas) un tiek izsniegts pēc noteikumiem, kas ir labvēlīgāki, nekā noteikumi uz kādiem minēto aizdevumu izsniegtu savstarpēji nesaistīti uzņēmumi, un kura līgumā ir paredzēta iespēja neatmaksāto aizdevuma daļu konvertēt tai atbilstoša skaita jaunuzņēmuma (aizņēmēja) pamatkapitāla daļās (akcijās), līdz konvertācijai veicot aizdevumu procentu un pamatsummas maksājumus. Konvertējamā aizdevuma līgumā ir paredzēta kopējā aizdevuma summa, aizdevuma termiņš, izsniegšanas kārtība, procentu likme, neatmaksātās aizdevuma daļas konvertēšanas noteikumi (principi), pamatkapitāla daļas (akcijas) konvertācijas cena vai tās noteikšanas kārtība, atmaksas noteikumi, ja aizdevums netiek konvertēts).* Šāda veida ieguldījumi ir vispārpieņemta riska kapitāla nozares prakse, īpaši agrīnās uzņēmuma attīstības stadijās, paredzot iespēju veikt aizdevuma kapitalizāciju saskaņā ar iepriekš noslēgtu investīciju līgumu, kurā ir definēti nosacījumi (uzņēmuma darbības vai finanšu rādītāji), pie kuriem var notikt aizdevuma konvertācija. Nepieciešams norādīt, ka konvertējamais aizdevums pēc būtības atšķiras no komercbankas aizdevuma, gan ņemot vērā darījuma būtību, gan riska pakāpi.Riska kapitāla investori izvēlas veikt jaunuzņemumā ieguldījumu konvertējamā aizdevuma veidā, jo agrīnā investīciju fāzē nav iespējams noteikt uzņēmuma faktisko vērtību. Atšķirībā no tradicionāla kredītiestādes aizdevuma, kur galvenais aizdevēja peļņas avots no darījuma ir ieņēmumi no procentu likmes, konvertējamā aizdevuma gadījumā ir potenciālie nākotnes ieņēmumi no savu uzņēmuma daļu pārdošanas A un B sērijas investīciju cikos, kuri ir būtiski augstāki nekā sākotnējā investīciju fāzē. Svarīgākie konvertējamā aizdevuma elementi un izsniegšanas principi balstās uz sekojošo: (1) līguma noslēgšanas un (2) konvertācijas datumu (*maturity date*), (3) uzņēmuma vērtēšanas griestiem (*valuation cap*) – vērtību, par kuru konvertējamais aizdevums tiks kapitalizēts uzņēmuma daļās nākotnē; (4) uzņēmuma vērtības diskonta likmi (*discount rate*), kuru piemēro nosakot uzņēmuma vērtību nākošajos investīciju ciklos tam investoram, kurš veicis agrīnākus ieguldījumus, tādejādi kompensējot papildus riskus. Tāpat daļa konvertējamo aizdevumu līgumu var ietvert arī procentu likmes, kas aizdevuma konvertācijas gadījumā var praksē tikt īstenots kā lielāks daļu skaits uzņēmuma daļu. Procenta likmes būtiski atšķiras no līdzīgiem aizdevumiem, kas netiek veikti kā ieguldījumi jaunuzņēmumā (Saskaņā ar Latvijas Riska kapitāla asociācijas (turpmāk- LVCA) sniegto informāciju un datiem vidējā konvertējamā aizdevuma likme ir robežās no 6-8%). Turklāt procentu likmes ieņēmumi ir nebūtisks ienākumu avots šo investīciju gadījumā, salīdzinot ar iespējamo ienākumu konvertācijas gadījumā, turklāt vairums Latvijas un ārvalstu riska kapitāla fondu savus darījumus strukturē tieši konvertējumā aizdevuma formā: aptuveni puse darījumu agrīnas stadijas riska kapitāla fondu investīciju jaunuzņēmumos veikti konvertējumā aizdevuma formā. **Izstrādātie grozījumi paredz** Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” **iestrādāt nosacījumus, kas ļautu kvalificēties jaunuzņēmumiem, kas saņēmuši agrīnas riska kapitāla ieguldījumu ne tikai pamatkapitālā, bet arī piemērojot kapitāldaļu emisijas uzcenojumu, kā arī konvertējamā aizdevuma veidā, attiecīgi** **precizējot** Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība”**3.2.1.apakšpunktu.** **Otrkārt**, investīcijas jaunuzņēmumos bieži pārsniedz Likuma 4.panta 1. punktā noteikto 30 000 *euro* slieksni, savukārt atkārtotu investīciju gadījumā pie salīdzinoši liela investīciju apjoma (robežās no 100 000 *euro* līdz 500 000 *euro*), investīcijas tiek veiktas ar retāku intervālu nekā reizi gadā, attiecīgi ieguldītais investīciju apjoms ir pietiekams, lai to absorbētu ilgākā laika periodā. Likumprojekts paredz **piemērot izņēmumus, ļaujot kvalificēties uzņēmumiem, kas saņēmuši investīcijas vismaz 150 000 *euro* apjomā, un pieprasīt atbalstu par diviem, secīgiem** atbalsta programmas **periodiem**. Atbilstoši minētajiem grozījumiem, n**oteikumu projekts paredz papildināt** Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” **ar 3.1.8. apakšpunktu.** Vienlaikus Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” 20.punkts nosaka, ka atbalsta programmas administrējošā iestāde (LIAA) visā atbalsta programmas periodā nodrošina jaunuzņēmumam piešķirtā *de minimis* atbalsta uzskaiti atbilstoši normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, kā arī pēc atbalsta programmas beigām informē jaunuzņēmumu par faktiski piešķirto *de minimis* apmēru. Lai ievērotu Jaunuzņēmumu darbības atbalsta likuma 9. panta otrās daļas prasības ievērošanu par *de minimis* atbalsta maksimālo apmēru, arī gadījumos, ja atbalstu plānots piešķirt par diviem secīgiem periodiem uzreiz, Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” 20.punktā jau tiek nodrošināts mehānisms, kā LIAA visā atbalsta saņemšanas periodā veic Jaunuzņēmumu darbības atbalsta likuma 9. panta otrās daļas prasības par *de minimis* atbalsta maksimālo apmēru pārbaudi. **Treškārt**, s**askaņā ar nozares praksi agrīnas stadijas riska kapitāla ieguldījumus jaunuzņēmumos veic ne tikai alternatīvo ieguldījumu fondi un to pārvaldnieki, bet arī privātie investori** **(biznesa eņģeļi) un akcelerācijas programmu īstenotāji,** taču Likuma esošā redakcija liedz kvalificēties tādiem jaunuzņēmumiem, kas šādas investīcijas saņēmuši, ņemot vērā, ka 4.panta 6.punkta izpratnē notikusi kapitāldaļu atsavināšana. Saeimā 2.lasījumā atbalstīti priekšlikumi attiecībā uz kvalificēta riska kapitāla atbalstīta kvalificēta riska kapitāla investora definējuma paplašināšanu, attiecīgi papildinot likuma piektā panta pirmo daļu, līdz ar to atbilstoši **nepieciešams veikt grozījumus** Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība”**, precizējot 6.2.punktu un papildinot projektu ar 6.3.-6.5.punktiem un 3.pielikumu**. Noteikumu projekts nosaka prasības, kas attiecas uz iesniedzamo dokumentu un apliecinājumu sarakstu tiem akcelerācijas programmu īstenotājiem un privātajiem investoriem (biznesa eņģeļiem), kas piesakās iekļaušanai kvalificētu riska kapitāla investoru sarakstā. Proti, (1) apliecinājumu par īstenotajiem trijiem akcelerācijas programmas uzsaukumiem, ja pieteikumu iesniedz akcelerācijas programmu īstenotājs (likuma 5.panta pirmās daļas 2.punktā minētais riska kapitāla investors), (2) komercdarbības pieredzes aprakstu par savu darbību kā kapitālsabiedrības vadītajam vai valdes loceklim, bankas kontu izrakstu, kas apliecina, ka ieguldījumi veikti no investoram piederošiem līdzekļiem, apliecinājumu par atbilstību dalībai starptautiskā biznesa eņģeļu tīklā un apliecinājuma dokumentus, kas pierāda, ka minētā persona ir kvalificējusies kādā no ES vai EEZ valsts atbalsta programmām riska kapitāla jomā, ja pieteikumu iesniedz biznesa eņģelis (likuma 5. panta pirmās daļas 3. punktā minētais riska kapitāla investors) vai šādus apliecinājumus par tā kapitāla daļu turētāju, kuriem kopā vai atsevišķi pieder vairāk nekā 50 procenti kapitāla daļu atbilstību iepriekš minētajām prasībām, ja pieteikumu iesniedz biznesa eņģelis – juridiska persona. 2017.gada 28. jūlijā Saeima apstiprināja nodokļu reformas likumu paketi, kopumā 11 likumprojektus, tai skaitā UIN likumu, kurš paredz jaunu UIN nodokļa nomaksas kārtību, līdz ar to nepieciešams no Ministru kabineta 2017.gada 7.februāra noteikumiem Nr.74 “Jaunuzņēmumu atbalsta programmu pieteikšanas un administrēšanas kārtība” svītrot tiesību normas, kas paredz jaunuzņēmumam iespēju saņemt uzņēmuma ienākuma nodokļa atvieglojumus. Lai nodrošinātu nepārrotāmu atbalsta aprēķinu atbilstoši jaunzuzņēmumu likuma 8.pantam, precizēts noteikumu projekta 25.2 punkts, kā arī anotācijas pielikums. Papildināts 25.2. punkts, precizēts 1.pielikums un noteikumu projekta anotācija attiecībā uz aprēķināmā atbalsta apmēru fiksētā maksājuma un iedzīvotāju ienākuma nodokļa atvieglojuma gadījumā. Atbalsta summa veidojas no starpības starp vispārējā nodokļu režīmā aprēķināmās nodokļu summas atņemot atbalsta programmu ietvaros veiktā fiksētā maksājuma un samaksātā iedzīvotāju ienākuma nodokļa summas.Tā kā Jaunuzņēmumu darbības atbalsta likuma 1.panta 3.punktā noteiktais fiksētais maksājums pēc būtības aizstāj obligātās iemaksas un iedzīvotāju ienākuma nodokli par konkrēto darba ņēmēju. Līdz ar to jaunuzņēmums, piedaloties atbalsta programmā, faktiski IIN nenomaksā, to aizstājot ar fiksēto maksājumu. Attiecīgi, aprēķinot faktiski piešķirto atbalstu tiek aprēķināts par katru darba ņēmēju vispārējā nodokļu režīma ietvaros aprēķināmais IIN un VSAOI (darba ņēmēja un darba devēja), no tā atņemot fiksēto maksājumu, kā arī, ja uzņēmums nepiesakās IIN atbalstam un atbalsta programmas periodā to nomaksā, papildus tiek atņemts atbalsta programmas ietvaros faktiski samaksātais IIN, savukārt, ja jaunuzņēmums piesakās iedzīvotāju ienākuma nodokļa atvieglojumam 100% apjomā, faktiski samaksātais iedzīvotāju ienākuma nodoklis ir 0.Visbeidzot, lai mazinātu administratīvo slogu jaunuzņēmumiem, piesakoties atbalsta programmām, **veikti atbilstoši grozījumi pieteikuma veidlapās (**Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” **1., 2. un 3.pielikums). Noteikumu projekts paredz svītrot** 3.1.7 apakšpunktu, ņemot vērā, ka aprēķins iekļauts 1.pielikuma 4.punktā (*Pieprasītā atbalsta aprēķins*).Tāpat svītrots 3.4. apakšpunkts punkts, ņemot vērā, ka informācija pēc būtības iekļauta 1.pielikuma 1.9.punktā (*inovatīvā produkta un biznesa idejas apraksts*). |
| 3. | Projekta izstrādē iesaistītās institūcijas un publiskas personas kapitālsabiedrības |  Ekonomikas ministrija un Latvijas Investīciju un attīstības aģentūra |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Noteikumu projekta mērķa grupa ir jaunuzņēmumi, kā arī investori, kas veic ieguldījumus jaunuzņēmumos agrīnās stadijās. |
| 2. | Tiesiskā regulējuma ietekme uz tautsaimniecību un administratīvo slogu | Atbalsta programmu īstenošanu saskaņā ar Likuma 11.pantu nodrošinās Latvijas Investīciju un attīstības aģentūra. Noteikumu projekts paredz pozitīvu ietekmi uz tautsaimniecību, jo veicinās jaunuzņēmumu veidošanos. Noteikumu projekts paredz samazināt administratīvo slogu. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Saskaņā ar Latvijas Jaunuzņēmumu asociācijas Startin.lv datiem Latvijā uz 2018.gada 1.janvāri darbojas aptuveni 320 jaunuzņēmumi. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Projekts šo jomu neskar** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Projekts šo jomu neskar** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Projekts šo jomu neskar** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts izstrādāts konsultējoties ar jaunuzņēmumu un riska kapitāla jomas ekspertiem ar mērķi pielāgot likuma normas nozares praksei un ņemot vērā darījumu specifiku un apjomu.  |
| 2. | Sabiedrības līdzdalība projekta izstrādē | Noteikumu projekts saskaņots ar jaunuzņēmumu ekosistēmas pārstāvjiem - Latvijas Jaunuzņēmumu asociāciju “Startin.lv”, Latvijas Biznesa eņģeļu tīklu un Latvijas Riska kapitāla asociāciju.  |
| 3. | Sabiedrības līdzdalības rezultāti |  Likumprojekts ir izstrādāts, ņemot vērā jaunuzņēmumus pārstāvošo organizāciju priekšlikumus. |
| 4. | Cita informācija | Nav. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un Latvijas Investīciju un attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis

Madara Ambrēna, 67013061

Madara.Ambrena@em.gov.lv